CELEX: 62021CN0755
Language: mt
Date: 2021-12-08 00:00:00
Title: Kawża C-755/21 P: Appell ippreżentat fit-8 ta’ Dicembru 2021 minn Marián Kočner mis-sentenza mogħtija mill-Qorti Ġenerali (It-Tmien Awla) fid-29 ta’ Settembru 2021 fil-Kawża T-528/20, Kočner vs Europol

14.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/18
            
         
      Appell ippreżentat fit-8 ta’ Dicembru 2021 minn Marián Kočner mis-sentenza mogħtija mill-Qorti Ġenerali (It-Tmien Awla) fid-29 ta’ Settembru 2021 fil-Kawża T-528/20, Kočner vs Europol
      (Kawża C-755/21 P)
      (2022/C 73/23)
      Lingwa tal-kawża: is-Slovakk
      
         Partijiet
      
      
         Appellant: Marián Kočner (rappreżentanti: M. Mandzák, M. Para, advokáti)
      
         Partijiet oħra fil-proċedura: L-Aġenzija tal-Unjoni Ewropea għall-Kooperazzjoni fl-Infurzar tal-Liġi, ir-Renju ta’ Spanja
      
         Talbiet
      
      L-appellant jitlob li l-Qorti tal-Ġustizzja jogħġobha:
      
                  —
               
               
                  tannulla s-sentenza appellata fl-intier tagħha;
               
            
                  —
               
               
                  tibgħat il-kawża lura lill-Qorti Ġenerali;
               
            
                  —
               
               
                  tiddikjara li l-Qorti Ġenerali għandha tiddeċiedi dwar l-ispejjeż.
               
            
         Aggravji u argumenti prinċipali
      
      L-appellant jinvoka żewġ avvenimenti dannużi. L-appell kollu kemm hu huwa magħmul minn sitt aggravji. Huwa allegat li l-Qorti Ġenerali wettqet żball fl-evalwazzjoni ġuridika tal-kawża u applikat id-dritt sostantiv b’mod żbaljat, speċjalment fir-rigward tar-responsabbiltà in solidum għal dannu tal-konvenut u tal-Istat Membru, interpretat id-dritt nazzjonali b’mod żbaljat, stabbilixxiet b’mod żbaljat li kien hemm nuqqas ta’ rabta kawżali bejn l-aġir tal-konvenut u l-avveniment dannuż, ma mmotivatx is-sentenza appellata b’mod suffiċjenti u żnaturat il-provi.